
Për autorizimin e ministrisë së ekonomisë, tregtisë dhe energjetikës për lidhjen e shtesës së kontratës me studion e avokatisë, të përzgjedhur për përfqËsimin në çështjen e arbitrazhit ndërkombëtar kundër shoqërisë “cez”, a.s

Në mbështetje të nenit 100 të Kushtetutës dhe të neneve 4 pika 7, 5 pika 1 shkronja “b”, 12, pikat 2 e 6, 15 pika 8, dhe 18 pika 2 të ligjit nr. 10 018, datë 13.11.2008 “Për Avoktaturën e Shtetit”, me propozimin e Zëvendëskryeministrit dhe Ministër i Ekonomisë, Tregtisë dhe Energjetikës, Këshilli i Ministrave

Vendosi:

1. Autorizimin e Ministrisë së Ekonomisë, Tregtisë dhe Energjetikës (METE) për lidhjen e shtesës së kontratës me studion ligjore ndërkombëtare “Derains&Gharavi”, e cila është përzgjedhur përmes një procedure konkurruese për të ofruar këshillim ligjor për këtë ministri.
2. Objekt i shtesës së kontratës të jetë përfaqësimi i Republikës së Shqipërisë/METE, nga ana e studios ligjore, në arbitrazhin ndërkombtëar kundër shoqërisë “CEZ”, a.s., në cilësinë e paditësit ose të paditurit kundërpaditës.
3. Shpenzimet për pagimin e studios së huaj të avokatisë, në vlerën 900 000 (nëntëqind mijë) euro, të përballohen nga fondi rezervë i buxhetit të shtetit, për vitin 2013.
4. Ngarkohen Ministria e Ekonomisë, Tregtisë dhe Energjetikës, Ministria e Drejtësisë dhe Avokatura e Shtetit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

